Referat

**Dansk Urogynækologisk Selskabs Generalforsamling 2023**

Fredag d. 6. januar 2023, Trinity, Fredericia

1. **Valg af dirigent**

Susanne Axelsen vælges til dirigent.

1. **Formandens beretning**

Se vedhæftede bilag 1.

1. **Beretning fra udvalg**
   1. **Subspecialiseringsudvalg**

v/ Susanne Greisen. Subspecialiseringsudvalget består af Susanne, Karin Glavind og Niels Klarskov. Nye medlemmer er velkomne. Subspecialiseringsforløb i urogynækologi, som er en del af subspecialiseringsprogrammet under DSOG, er nu gennemført af overlæge Pawel Jacek Chwarscianek, Odense. Desuden har 3 andre påbegyndt et subspecialiseringsforløb, ligesom der er 1 igangværende ekspertforløb. Man må meget gerne lave reklame for subspecialisering hjemme på afdelingerne.

* 1. **Kodeudvalg v/ Susanne Axelsen**

Består af Lars Alling Møller, Ulla Darling Hansen, Astrid Ammendrup, og Susanne Axelsen. Dog primært Susanne og Ulla der har lavet arbejde i gruppen.

Formålet er at fremme ensartet kodepraksis, vurdere behov for nye koder og lave en oversigt over relevante diagnosekoder, inkl. koder for komplikationer samt operationskoder. Der skal være et tæt samarbejde med DugaBasen.

Der er i løbet af året kommet forslag om at tilføje en kode for atonisk detrusor og denne er godkendt og på vej.

Kodevejledningen ligger på hjemmesiden. <https://dugs.dk/urogynaekologisk-kodevejledning/>

* 1. **Kursusudvalg**

Efterårets DUGS kursus som blev afholdt d. 3/11-22 havde overskriften: ”Den inkontinente patient med tværfagligt og tværsektorielt fokus”. Kursusdagen var en stor succes, og det faglige indhold fik meget fine evalueringer.

Kursusdagen gav et mindre underskud, og det aftales, at vi fremover udarbejder et budget før afholdelse af et DUGS kursus, så vi sikrer at kurset løber rundt økonomisk.

Der var overvældende interesse for at indgå i kursusudvalget, hvilket er meget positivt.

* 1. **Udvalg om Faglig Formidling v/ Hanna og Marianne**

Formålet er at fremme den frie formidling og viden hos DUGS’ medlemmer. Der er lavet et kommissorium færdigt, og deltagere i udvalget har været efterspurgt siden GF i 2021. Der er desværre ikke kommet nogle tilmeldinger, derfor heller ikke stor aktivitet i gruppen.

På GF kom der flere input til arbejdet og flere punkter til diskussion:

* Lave reklame for specifikke aktiviteter/opgaver på hjemmesiden eller i nyhedsbrev.
* HUSK at lave reklame for de ting man lægger op på hjemmesiden.
* Ønske om at opdatere linksamling/det faglige indhold løbende.
* Dokument om pessarbehandling kunne ligge under dette udvalg.
  1. **Spørgeskemaudvalg**

Udvalget er i ”dvaletilstand”, forslag om at udvalget hører ind under faglig formidling. Der er tidligere lavet en oversigt over samtlige spørgeskemaer, samt de spørgeskemaer der er oversat til dansk med links til skemaerne. Der kommer forslag om at gruppens oversigt kan komme på hjemmesiden, ligesom det ville være godt med en vejledning i hvordan man kommer til at bruge de forskellige spørgeskemaer fx i forskningssammenhæng, herunder hvordan man søger om tilladelse til at bruge forskellige spørgeskemaer.

1. **Kasserer fremlægger det reviderede regnskab for 2022 til godkendelse**

Regnskabet godkendes.

1. **Kasserer fremlægger forslag til budget og kontingent for 2022**

Kontingent uændret for 2023.

1. **Valg af formand (punktet udgår da formanden vælges for 2 år)**
2. **Valg til bestyrelsen**

Allan Ryhammer (genopstiller ikke, har siddet 6 år i bestyrelsen)

Karin Andersen, overlæge i urologi, OUH, opstiller og vælges.

*Efter årsmødet konstituerer den nye bestyrelse sig;*

*Hanna Jangö, formand*

*Marianne Glavind-Kristensen, næstformand*

*Ulla Due, sekretær*

*Astrid Ammendrup, kasserer*

*Karin Andersen, menigt medlem*

1. **Valg til udvalg**
   1. **Subspecialiseringsudvalg**

Susanne Greisen, Karin Glavind og Niels Klarskov genvælges.

* 1. **Kodeudvalg**

Susanne Axelsen, Lars Alling Møller, Astrid Ammendrup, Ulla Darling Hansen fortsætter i udvalget.

* 1. **Kursusudvalg**

Karin Glavind, Vibeke Weltz fortsætter i udvalget. Ulla Due indgår som repræsentant fra bestyrelsen. Derudover ønsker Caroline Sollberger Juul, Pinar Bor, Kirstine Dee, Else Friis Jacobsen, Rebecca Svarrer og Linn Helleland at indgå i udvalget

* 1. **Udvalg om Faglig Formidling**

Hanna Jangö og Marianne Glavind Kristensen fortsætter. Spørgeskema-udvalget lægges ind under vidensformidling.

Niels Klarskov og Ida Wieborg von Rosen opstiller og vælges til udvalget.

|  |
| --- |
|  |

* 1. **Spørgeskemaudvalg**

Fortsætter under udvalget faglig formidling.

1. **Valg af revisor og revisorsuppleant (punktet udgår pga valg for 2-årig periode)**
2. **Indkomne forslag skal være DUGS i hænde senest 1 uge før**


Der er ingen indkomne forslag.

1. **Eventuelt**

Intet under eventuelt.

**Hanna Jangö Susanne Axelsen**

Formand for DUGS Dirigent

**Bilag 1: Formandens beretning DUGS årsmøde 2023 v/ Hanna Jangö**

Så lykkedes det alligevel at komme tilbage til at afholde årsmødet den første fredag i januar. Det kunne desværre ikke lade sig gøre for et år siden, da vi var nødt til at flytte årsmødet til april pga. Covid-19. Derfor er det nu ekstra dejligt at være tilbage til det vante. I april fik bestyrelsen to nye medlemmer, Ulla Due og Astrid Ammendrup, og nu, trekvart år senere, er vi i bestyrelsen ved at have styr på både netbank og fordeling af opgaver.

For at gøre det lidt nemmere at komme ind i bestyrelsesarbejdet og for at overskueliggøre omfanget og opgaverne i bestyrelsen, er vi aktuelt i gang med at lave et årshjul med opgavefordeling. Så snart dette arbejde er færdigt kommer det at blive lagt på hjemmesiden. Hvis man går og tænker at man måske kunne tænke sig at være en del af bestyrelsen, så håber vi at disse værktøjer kan være med til at give et overblik over opgaverne og arbejdsgangene fremadrettet.

En stor del af bestyrelsens arbejde går på at planlægge årsmødet. Det er dejligt at få lov til at være med til at bestemme hvad man godt kunne tænke sig at vide noget mere om. Jeg håber også, at dagens program kommer at falde i god jord. Efter mange år, hvor mange deltagere tager hurtigt afsted – nogle endda inden selve kurset er afsluttet - har vi valgt at afholde generalforsamlingen her midt på dagen, op til frokost. Dette i et forsøg på at lokke flere til generalforsamlingen, og forhåbentlig få flere medlemmer til at føle sig som en aktiv del af DUGS. DUGS er jo medlemmernes forening, og vi ønsker input fra en bredere gruppe af medlemmer. Der er mange opgaver DUGS kan bruges til, men det kræver at det ikke er de samme mennesker der sidder på de forskellige poster. Og hvis man er interesseret i at høre mere om at arbejde i udvalg, arbejdsgrupper eller bestyrelsen, eller hvis man har ideer eller forslag til opgaver som DUGS kunne være med til at løse, skal man være mere end velkommen at henvende sig.

I bestyrelsen arbejder vi fortsat med fokus på at lokke medarbejdere til urogynækologien. Dette var også et af hovedpunkterne, da DUGS blev repræsenteret til DSOGs strategiseminar i starten af efteråret. I urogynækologien har vi 1 færdig subspecialist og 5 igangværende forløb; 4 i subspecialisering og 1 i ekspertuddannelse, i forskellige dele af landet. Det er jo dejligt, men det er vigtigt at fastholde fokus på rekruttering til subspecialet, da vi står med den udfordring at kvinder lever længere og stiller højere krav til at deres underliv fungerer som det skal. Til strategiseminaret blev der også italesat at der mange steder er lange ventelister på urogynækologiske operationer, og da der ikke er alle urogynækologiske indgreb der kan eller må varetages i privat regi, kan det skabe en ulighed og problemer med kvinder der skal vente i lang tid på den rigtige behandling.

Vi har i bestyrelsen, sammen med vores dygtige og engagerede webmaster Dorte Teilmann-Jørgensen, valgt at indføre et nyhedsbrev, så vi i DUGS på en nem måde kan nå ud til dem, der ikke har DUGS’ hjemmeside som startskærm i det daglige. ;) Vi håber at vi med nyhedsbrevet også kan få input fra andre medlemmer, både om f.eks. kurser, møder, ny viden, opdaterede guidelines etc. DUGS hovedformål er faglig formidling, og for at følge med tiden, håber vi at dette nyhedsbrev kan være med til at give os en hurtig og lettilgængelig kommunikationskanal. Stor tak til Dorte, for at altid være behjælpelig og for at være med til at få aftalerne omkring nyhedsbrevet på plads!

I november blev der afholdt et efterårskursus, med titlen ”Den inkontinente patient med tværfagligt og tværsektorielt fokus”. Der var fin tilslutning til kurset som bød på mange forskellige oplæg, og det var spændende at høre hvordan man håndterer mere komplicerede patienter i et bredt, tværfagligt setting på forskellige afdelinger. Stor tak til kursusudvalget for at arrangere dagen!

Egentlig var aftalen, at DUGS’ efterårskursus afholdes i de år, hvor der ikke er NUGA. Men på grund af flere år med udsatte kurser og møder på grund af Covid-19, har vi i bestyrelsen valgt at vi afholder kursus både i 2022 og i 2023, så vi igen kommer tilbage til det gamle rul. Der har heldigvis været stor efterspørgsel på faglige kurser, og ved evalueringerne efter efterårskurset har vi mange idéer om emner til kommende kurser.

Efter 6 år forlader Allan Ryhammer sin post i bestyrelsen, stor tak til Allan – selvom han desværre ikke kunne være her til mødet i dag. Jeg vil også sige stor tak til den øvrige bestyrelse – det er dejligt at I er så engagerede og sjove – det gør det til noget hyggeligt at holde bestyrelsesmøder sammen med Jer.

Til sidst vil jeg på vegne af DUGS’ bestyrelse sige tak for det år som er gået. Vi glæder os til det fortsatte arbejde med fokus på fællesskab og faglig udvikling i DUGS-regi.

TAK

**Bilag 2. Regnskab for 2022**

**Et billede, der indeholder bord

Automatisk genereret beskrivelse**